KFC verbind hom langer tot krieket in SA | Netwerk24
Steinhoff verkoop Franse meubelwinkels
Meer as ’n jaar nadat bespiegel is dat Steinhoff sy Franse meubelwinkels gaan verkoop, is ’n transaksie met ’n mededinger beklink.
KFC verbind hom langer tot krieket in SA
10 Junie 2020 19:15
KFC het hom vir nog vyf jaar daartoe verbind om die hoofborg van mini-krieket in Suid-Afrika te wees. Foto: Gallo Images
Te midde van onseker ekonomiese tye weens die Covid-19-pandemie, gaan een van Krieket Suid-Afrika (KSA) se staatmaker-borge nie sy rug op die spel keer nie.
KFC het sy borgskap van die KSA se mini-krieketprogram met vyf jaar verleng en sy borgskap as die KSA se T20-titelborg met nog drie jaar, het die beheerliggaam Woensdag in ’n verklaring gesê.
Dit is goeie nuus vir die KSA, veral nadat Standard Bank se titelborgskap van die toets- en eendagspan op 30 April tot ’n einde gekom het.
KFC is reeds meer as ’n dekade lank ’n borg van die KSA en sal ook steeds die Proteas se amptelike restaurantborg wees.
Jacques Faul, die KSA se waarnemende uitvoerende hoof, sê hulle is opgewonde om hul vennootskap met KFC voort te sit, veral met die oog op die land se krieket-voerband.
Dhruv Kaul, KFC Suid-Afrika se hoofbemarkingsbestuurder, sê sport is ’n wonderlike katalisator om hoop te gee en mense te verenig.
“Ons sien uit daarna om een van sport se grootste voetsoolvlak-ontwikkelingsprogramme te help groei en om ons vennootskap met die Protea-span en sy ondersteuners in internasionale T20-wedstryde voort te sit,” sê Kaul. – Sportredaksie
Meer oor: Jacques Faul | Suid-Afrika | Krieket | Kfc | Ksa | Mini-Krieket | Borg | Kontrak
Covid-19: Geldpot kan SA spelers deurdra